Na Veľkú noc si kresťania každoročne pripomínajú umučenie a zmŕtvychvstanie Spasiteľa Ježiša Krista, a preto sa najvýznamnejším kresťanským symbolom tohto obdobia stal kríž. Ten už poznali síce aj starí Egypťania či Rimania, ale dnes je najviac spájaný práve s kresťanskou vierou. Ježiš bol odsúdený na smrť ukrižovaním, čo ľudia považovali za jeden z najhorších a najviac ponižujúcich trestov. Kríž však symbolizuje hlavne prepojenie božského a ľudského sveta a je zároveň znakom večnosti.